open-index/open-wikipedia-markdown huggingface dataset:
ISO 10487

**[[ISO]] 10487** määrittää autostereoiden liittimet auton sähköjärjestelmään, koostuu neljästä erilaisesta liittimestä. Sitä käytetään yleensä soittimien kytkemiseen autoon.

## Virta (A)
A-Liitin on käytössä aina, yleensä mustan värinen ja sisältää pinnit virtalähteelle, on/off sytytysvirtaohjaukselle, valinnaiselle moottoroidun antennin ohjaukselle jne.

* Joissain autoissa +12v käynnistys ja akku pinnit ovat kytketty ristiin. Esimerkiksi uudemmat VAG autot (kuten Audi A6), jotkin Peugeot mallit (106, 406), Opel Astra, Opel Corsa C, Citroën C3, Saab 9-3-og.
* Pinni 1 on valinnainen; käytetään nopeudesta riippuvaan äänensäätöön ja mahdollisesti navigaatioon.
* Pinni 2 on valinnainen; käytetään radion hiljentämiseen esim. autopuhelimelta tulevalla signaalilla ja navigoinnilla varustetuissa Becker-radioissa peruutussignaaliin.
* Pinni 3 on valinnainen; käytetään Blaupunkt-soittimissa vahvistimen ohjaamiseen ja Becker-radioissa hiljentämiseen.
* Pinni 4 Jatkuva +12v virta (akulta)
* Pinni 5 Motorisoitu antenni
* Pinni 6 on valinnainen; käytetään kojelaudan valo-ohjaukseen.
* Pinni 7 Sytytysvirtaohjaus
* Pinni 8 Maadoitus (GND)

## Kaiuttimet (B)

B-liitintä käytetään neljän kaiuttimen kytkemiseen soittimeen. Etuvasen ja -oikea sekä takavasen ja -oikea.

* Pinni 1 Takaoikean kaiuttimen positiivinen (RR+)
* Pinni 2 Takaoikean kaiuttimen negatiivinen (RR-)
* Pinni 3 Etuoikean kaiuttimen positiivinen (RF+)
* Pinni 4 Etuoikean kaiuttimen negatiivinen (RF-)
* Pinni 5 Etuvasemman kaiuttimen positiivinen (LF+)
* Pinni 6 Etuvasemman kaiuttimen negatiivinen (LF-)
* Pinni 7 Takavasemman kaiuttimen positiivinen (LR+)
* Pinni 8 Takavasemman kaiuttimen negatiivinen (LR-)

## Satunnainen (C)
C-liitin on valinnainen. Joskus se esiintyy yhtenä usein punaisena 20-pinnisenä liittimenä. Joskus taasen jaettuna kolmeen erilliseen osaan, jotka voidaan yhdistää, missä tapauksessa c1 on yleensä keltainen, c2 vihreä ja c3 sininen. Pinnien välit ovat pienemmät, kuin muissa liittimissä jonka vuoksi C-liittimestä puhutaan joskus nimellä "mini-ISO".

Huomautus: ISO 10487 määrittelee vain liittimien fyysiset ominaisuudet, Ei pinnien signaaleja, jotka ovat valmistajien määrittelemiä.

## Navigaatio (D)
D liitintä käytetään harvoin ja se on tarkoitettu satelliittinavigointijärjestelmille. Siinä on 10 pinniä. Blaupunkt käyttää joissain malleissaan sen 9 ja 10 pinnejä handsfree-mikrofonille.
Eija Hetekivi Olsson

**Eija Hetekivi Olsson** (s. 1973 Göteborg) on ruotsalainen kirjailija. Hänen vanhempansa ovat suomalaisia. Hänen ensimmäinen teoksensa *Tämä ei ole lasten maa* kertoo hänen lapsuuden ja nuoruuden kokemuksistaan Göteborgin lähiöissä.

Vuonna 2014 hänelle myönnettiin Jan Myrdalin perustama Robespierre-kirjallisuuspalkinto. Palkintoperustelujen mukaan Hetekivi Olsson on antanut äänen ja kielen tämän päivän Göteborgissa varttuneelle lähiölapselle.

## Teokset
* 
## Lähteet

## Aiheesta muualla
* Kustantamon sivut
Luka

**Luka** (, *[[georgian kieli|georg.]]* ლუკა) on miehen etunimi, Luukas-nimen muunnelma, joka on vanhastaan käytössä Venäjällä, Balkanin slaavilaisissa maissa ja Georgiassa ja on viime aikoina tullut käyttöön myös Suomessa. Varsinkin Italiassa ja Romaniassa nimi esiintyy kirjoitusasuassa Luca. Nimen kantamuoto Loukas () on peräisin kreikan kielestä ja tarkoittaa Lucanian asukasta. Nimen on kristityissä maissa tehnyt suosituksi evankelista Luukas.

Suomessa nimi Luka on Digi- ja väestötietoviraston tietojen mukaan annettu vuoden 2019 loppuun mennessä noin 3&nbsp;500 henkilölle, joista valtaosa on 2000-luvulla syntyneitä. Ennen vuotta 1940 nimeä ei ollut Suomessa annettu kenellekään. Lukan nimipäivä on vuodesta 2015 lähtien 18. lokakuuta, joka on myös Luukkaan nimipäivä.

## Tunnettuja Luka-nimisiä

* Luka Bogdanović (s. 1985), serbialainen koripalloilija
* Luka Dončić (s. 1999), slovenialainen koripalloilija
* Luka Elsner (s. 1982), slovenialainen jalkapalloilija ja valmentaja
* Luka Gračnar (s. 1993), slovenialainen jääkiekkomaalivahti
* Luka Grubor (s. 1973), kroatialais-brittiläinen kilpasoutaja
* Luka Hyryläinen (s. 2004), suomalainen jalkapalloilija
* Luka Ilnytskyi (s. 1844), ukrainalainen yhteisöjohtaja, kirjakauppias ja kustantaja
* Luka Ivanušec (s. 1998), kroatialainen jalkapalloilija
* Luka Jović (s. 1997), serbialainen jalkapalloilija
* Luka Kuittinen (s. 2003), suomalainen jalkapalloilija
* Luka Lotšošvili (s. 1998), georgialainen jalkapalloilija
* Luka Magnotta (s. 1982), kanadalainen pornonäyttelijä ja murhaaja
* Luka Markovič (s. 1993), kroatialainen jääkiekkoilija
* Luka Marttila (s. 2003), suomalainen lentopalloilija
* Luka Mezgec (s. 1988), slovenialainen maantiepyöräilijä
* Luka Milivojević (s. 1991), serbialainen jalkapalloilija
* Luka Mkheidze (s. 1996), ranskalainen judoka
* Luka Modrić (s. 1985), kroatialainen jalkapalloilija
* Luka Mäkinen (s. 1999), suomalainen jääkiekkotuomari
* Luka Nurmi (s. 2004), suomalainen kilpa-autoilija
* Luka Nyman (s. 2002), suomalainen jääkiekkoilija
* Luka Oida, yhdysvaltalainen pianisti
* Luka Peruzović (s. 1952), kroatialainen jalkapalloilija ja valmentaja
* Luka Pibernik (s. 1993), slovenialainen maantiepyöräilijä
* Luka Raesmaa (s. 2001), suomalainen pesäpalloilija
* Luka Špik (s. 1979), slovenialainen soutaja
* Luka Sučić (s. 2002), kroatialainen jalkapalloilija
* Luka Tiihonen (s. 2003), suomalainen jääkiekkoilija
* Luka Vidmar (s. 1986), slovenialainen jääkiekkoilija
* Luka Zahović (s. 1995), slovenialainen jalkapalloilija

## Kuvitteellisia Luka-nimisiä

* Luka, Salman Rushdien romaanissa *[[Luka ja Elämän tuli]]*
* Luka, Suzanne Vegan laulu, musiikkivideo ja siinä esiintyvä henkilö
* Luka Kovač, lääkäri tv-sarjassa *[[Teho-osasto (televisiosarja)|Teho-osasto]]*
* Luka Megurine, Yamahan laulusyntetisaattorissa Vocaloid

## Lähteet

## Aiheesta muualla
Lautasliina

**Lautasliina** eli **servietti** on kankainen tai paperinen kattaustekstiili, johon ruokailija pyyhkii suutaan aterioidessaan. Aterian aikana lautasliinaa pidetään sylissä, josta se tarvittaessa nostetaan suun kevyttä pyyhintää varten.

Ranskan kielen sana *serviette* tarkoittaa sananmukaisesti ”ruoan tarjoilussa tarpeellista tarviketta”, mutta sana vakiintui monissa kielissä tarkoittamaan lautasliinaa.

Kattauksessa lautasliina asetetaan usein alkuruokalautaselle, leipälautaselle, haarukoiden alle tai niiden vasemmalle puolelle, tai taiteltuna korkeaan jalattomaan juomalasiin. Myös kahvikattauksessa käytetään lautasliinoja.

Nykyisin kankaisia lautasliinoja käytetään pesulakustannusten minimoimiseksi vain hienommissa ravintoloissa ja juhla-aterioilla. Kankaisten lautasliinojen tilalle ovat tulleet kertakäyttöiset paperilautasliinat, joita saa ravintolatukuista ja päivittäis- ja paperitavarakaupoista eri kokoisina, eri paksuisina ja erilaisin painokuosein koristeltuina.

## Historiaa
 

Lautasliinoja tiedetään käytetyn 1400-luvun eurooppalaisten kuninkaallisten hoveissa niin, että ne pidettiin aterian ajan lämpiminä lieden ääressä ja tuotiin ruokailijoille käsien ja kasvojen pyyhkimistä varten vasta aterian lopussa, joskus miedosti hajustettuina.

Vähitellen yleistyi tapa käyttää lautasliinaa läpi aterian. Lautasliinasta tuli yksi juhlapöytien koriste, kun opittiin taittelemaan se näyttävän veistosmaiseksi, vaikkapa lintua kuvaavaksi. Tällöin lautasliinataitelman purkamista voitiin pitää jopa huonona käytöksenä, ja näiden koristeiden lisäksi ruokailijoille saatettiin varata toiset lautasliinat varsinaiseen käyttöön.

1800-luvun alun aterioita kuvaavista maalauksista nähdään silloinen tapa pitää lautasliinan päätä aterian ajan kauluksen sisään tungettuna niin, että lautasliina peittää puvun etumuksen ja miehillä solmion. 1900-luvun alun käytöskirjallisuudessa tätä tapaa jo paheksutaan.

1900-luvulla lautasliinaa käytettiin vauraissa kodeissa. Jokaisella oli oma henkilökohtainen lautasliina, jota käytettiin noin viikon ajan ja varastoitiin aterioiden välillä lautasliinapussissa eli -laukussa tai 1800-luvulla yleistyneen lautasliinarenkaan sisään rullattuna. 1900-luvun Ruotsissa julkaistiin monia kirjoja serviettien taittelusta. Tavallisin lautasliinan koko on silloin ollut 50 × 50 cm, mutta monimutkaisempien taitosten tekemiseen tarvittiin 70 × 70 cm tai jopa 110 × 110 cm kokoisia lautasliinoja.

Lautasliinarenkaita valmistetaan hopeasta, kuparista, messingistä ja muista metalleista. Ne voivat olla myös puuta tai luuta, nykyisin myös muovia.

## Katso myös
*Pöytäliina, artikkelissa mainittu muitakin kattaustekstiilejä

## Lähteet

## Aiheesta muualla

*Lautasliinan taitteluohjeita Yhteishyvä-lehdessä 2012 
*Andrea Spencer; Spike Powell; Maretta Bäck. *[http://books.google.com/books?id=5LpNAQAACAAJ Lautasliinat: taittelu-, ompelu- ja koristelumalleja]*. WSOY; 2002. .
Bisfosfoglyseraattimutaasi

**Bisfosfoglyseraattimutaasi** on entsyymi, joka katalysoi 1,3-bisfosfoglyseraatin reversiibeliä isomeroitumista 2,3-bisfosfoglyseraatiksi. 2,3-bisfosfoglyseraatilla on tärkeä rooli hapen sitoutumisessa hemoglobiiniin ja hapen vapautumisessa hemoglobiinista. Bisfosfoglyseraattimutaasin EC-numero on EC 5.4.2.4..

## Ominaisuudet ja toiminta
Eläimillä bisfosfoglyseraattimutaasia esiintyy pääasiassa veren punasoluissa. Rakenteeltaan entsyymi on dimeeri ja ihmisen bisfosfoglyseraattimutaasin molekyylimassa on 30&ndash;63 kDa. Entsyymi katalysoi 1,3-bisfosfoglyseraatin isomeroitumista 2,3-bisfosfoglyseraatiksi. Reaktiomekanismin ensimmäisessä vaiheessa bisfosfoglyseraattimutaasin aktiivisen keskuksen histidiiniaminohappo reagoi 1,3-bisfosfoglyseraatin 1-asemassa sijaitsevan fosfaattiryhmän kanssa muodostaen fosforyloituneen entsyymin ja 3-fosfoglyseriinihappoa. Tässä vaiheessa 3-fosfoglyseriinihappo voi diffundoitua entsyymistä, mutta 2-asemassa olevan hydroksyyliryhmän fosforyloiminen on nopeampi tapahtuma. Bisfosfoglyseraattifosfataasi voi katalysoida myös 1,3-bisfosfoglyseraatin ja 2,3-bisfosfoglyseraatin hydrolyysiä 3-bisfosfoglyseriinihapoksi tai 3-fosfoglyseriinihapon isomeroitumista 2-fosfoglyseriinihapoksi, mutta nämä ovat hitaampia reaktioita. Entsyymin inhibiittoreita ovat muun muassa kloridi- ja fosfaatti-ionit.
:

## Lähteet
Armin Bauer

**Armin Bauer** (s. 15. heinäkuuta 1990 Bolzano, Italia) on italialainen yhdistetyn hiihtäjä.

Bauer osallistui ensimmäiseen yhdistetyn maailmancupin osakilpailuunsa marraskuussa 2008 Kuusamossa. Hänen paras sijoituksensa maailmancupissa on kahdeksas sija normaalimäen Gundersen-kilpailussa Tšaikovskissa tammikuussa 2014. Vancouverin olympialaisissa 2010 Bauer sijoittui parhaimmillaan suurmäen Gundersen-kilpailussa 21:nneksi.  Sotšissa 2014 hän oli normaalimäen Gundersen-kilpailussa 14:s. MM-kilpailuissa Bauerin paras saavutus on 22:s tila normaalimäen Gundersen-kilpailussa Val di Fiemmen MM-kilpailuissa 2013 ja joukkuekilpailun neljäs sija Falunissa 2015. Lisäksi Bauer on osallistunut Liberecin MM-kilpailuihin 2009 ja Oslon MM-kilpailuihin 2011.

## Lähteet
Petosen hyppyrimäet

**Petosen hyppyrimäet** oli mäkihypyn suorituspaikka, joka sijaitsee Kuopion Petosella. Mäet ovat tällä hetkellä hyppykelvottomia.

Kuopion kaupunki rakennutti Petosen hyppyrimäet 1980-luvun lopussa.

## Katso myös
*Puijon hyppyrimäet
*Telkon hyppyrimäet
*Neulamäen hyppyrimäet

## Lähteet
*Petosen hyppyrimäet skisprungschanzen.com 

### Viitteet
Neulamäen hyppyrimäet

**Neulamäen hyppyrimäet** oli mäkihypyn suorituspaikka, joka sijaitsee Kuopion Neulamäellä. Nykyään mäet ovat hyppykelvottomia.

## Katso myös
*Petosen hyppyrimäet
*Puijon hyppyrimäet
*Telkon hyppyrimäet

## Lähteet
*Neulamäen hyppyrimäet skisprungschanzen.com
Saksan keisarikunnan 7. armeija

**7. armeija** () oli Saksan keisarikunnan armeijan yhtymä, joka osallistui ensimmäiseen maailmansotaan.

## Historia
7. armeija perustettiin 2. elokuuta 1914. Sen ensimmäinen komentaja oli kenraalieversti Josias von Heeringen. Armeija taisteli koko olemassa olonsa ajan länsirintamalla ja lakkautettiin alkuvuonna 1919 Saksan hävittyä sodan.

## Komentajat
Armeijankomentajina olivat:
* 2. elokuuta 1914 kenraalieversti Josias von Heeringen
* 28. elokuuta 1916 tykistönkenraali Richard von Schubert
* 11. maaliskuuta 1917 jalkaväenkenraali Max von Boehn 
* 6. elokuuta 1918 jalkaväenkenraali Magnus von Eberhardt
* 31. lokakuuta 1918 kenraalieversti Max von Boehn
* tammikuu 1919 armeija lakkautettiin
Tuhottu nuoruus

**Tuhottu nuoruus** on Hannu Lemisen ohjaama näytelmäelokuva vuodelta 1947. Sen aiheena on tuolloin tehdyt laittomat abortit, joiden määrä nousi vuosittain 20&nbsp;000:een.

## Näyttelijät

## Tuotanto
Hannu Leminen siirtyi Suomen Filmiteollisuudelta kesällä 1947 Adamsille, joka ei ollut vuosiin tuottanut pitkiä elokuvia. Leminen ohjasi yhtiölle vuosina 1947–1949 neljä elokuvaa.

Elokuvan käsikirjoituksen teossa oli asiantuntija-apuna monissa sosiaalialan järjestöissä toiminut kansanedustaja Martta Salmela-Järvinen, jolle annettu aika tekstin läpikäymiseen oli kuitenkin hyvin lyhyt, vain viikon verran.

## Vastaanotto

Elokuvan yleisömenestys oli Helsingissä keskitasoa heikompi, muualla hyvä.

Aikalaisarvioissa elokuvaa pidettiin jonkinlaisena valistusfilminä mutta siinä nähtiin myös ansioita. Toini Aaltonen (*Suomen Sosialidemokraatti*) kirjoitti, että se on ”kodikkaalla tavalla elävä ja uskottava”, ja samalla linjalla olivat kriitikot yleensäkin. Tosin Irina Uvalmo löysi *[[Työkansan Sanomat|Työkansan Sanomissa]]* julkaistussa arviossa runsaasti kritiikin kohteita, mutta hän totesi yhteenvetona: ”elokuvan pyrkimys suhtautua tavallisiin työläisiin vakavasti ja kohtalaisesti onnistuakin pyrkimyksissään merkitsee vahvaa plussaa”.

2000-luvulla televisioesityksen yhteydessä kirjoittamassaan arviossa eräs kriitikko löytää tästä, kuten monesta ajankohdan elokuvasta, yllättävän kovaa dramaattista tehoa.

## Lähteet

## Aiheesta muualla
*
Yhdistetyn maailmancup 2013–2014

**Yhdistetyn maailmancup 2013–2014** alkoi 30. marraskuuta 2013 Kuusamossa ja päättyi 16. maaliskuuta 2014 Falunissa. Kauden aikana järjestettiin 17 henkilökohtaista kilpailua sekä viisi joukkuekilpailua, joista neljä oli parikilpailuja.

## Kilpailukalenteri

## Maailmancupin loppupisteet

## Lähteet
Case Keenum

**Casey Austin "Case" Keenum** (s. 17. helmikuuta 1988 Abilene, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Cleveland Brownsissa.

Ennen ammattilaisuraansa Keenum pelasi yliopistojalkapalloa Houstonin yliopiston joukkueessa kuuden vuoden ajan. Hän pitää hallussaan koko NCAA:n I-divisioonan kaikkien aikojen ennätyksiä heitetyissä maaleissa sekä jaardeissa. Ennätyksen saavuttamisessa Keenumia kuitenkin avitti Houstonin äärimmäisen heittoystävällinen pelitapa.

Jäätyään varaamattomaksi NFL:n varaustilaisuudessa, Keenum teki vapaana pelaajana sopimuksen Houston Texansin kanssa. Kaudella 2013 Keenum nimettiin viikolla 7 ensimmäistä kertaa aloittavaksi pelinrakentajaksi, ailahtelevasti pelanneen pitkäaikaisen aloittajan Matt Schaubin kärsittyä nilkkavammasta.

## Lähteet

## Aiheesta muualla
Hervantalainen

**Hervantalainen** on Seppo Jokisen kirjoittama jännitysromaani.

## Juoni
Lapset pahoinpitelevät hervantalaisia vanhuksia. Henkilö, jolle komisario Koskinen tutkijoineen antaa koodinimen Hervantalainen, ryhtyy kostamaan. Eri puolilta Hervantaa löytyy pahoinpideltyjä keski-ikäisiä miehiä ja heidän vierestään Hervantalaisen tuntomerkki, sorkkarauta. Koskinen tutkijaryhmineen pyrkii estämään Hervantalaisen uusia iskuja. 

Samaan aikaan Sorin poliisitalolla tapahtuu suuri muutos, kun Koskisen esimies Risto Matias Rusinpää joutuu leikkaukseen ja hänen sijaisekseen tulee nainen. 

## Lähteet
* Aamulehti 
* Ritva Sorvali: Seppo Jokinen, Hervantalainen. Crime Time 2012.  Dekkaripäivät.fi.
Higashinari-ku

**Higashinari-ku** () on yksi Osakan kaupungin 24:stä suuralueesta. Se sijaitsee kaupungin itäosassa Osakan linnan kaakkoispuolella. Suuralueella on 79&nbsp;435 asukasta (2010) ja sen pinta-ala on 4,55 neliökilometriä. Se rajautuu pohjoisessa Jōtōn suuralueeseen, lännessä Chūōn ja Tennōjin suuralueisiin, etelässä Ikunon suuralueeseen sekä idässä Osakan prefektuurin Higashiōsakan kaupunkiin.

Higashinari kuuluu Osakan itäosien tuottavaan teollisuusalueeseen, jolle luonteenomaisia ovat lukuisat pienet teollisuusyritykset. Suuralueen keskusta ja sen tärkeimmät julkiset palvelut sijaitsevat Imazaton risteyksen ja metroaseman ympärillä. Suuralueella on muun muassa Myōhōn temppeli, jota pidetään Shōtokun perustamana ja jossa munkki Keichū työskenteli 1600-luvun lopulla.

Higashinarin suuraluetta palvelevat Osakan metron Sennichimae-linja, Chūō-linja ja Imazatosuji-linja, JR Westin Osakan ympyrälinja sekä Kintetsu-rautateiden Osaka-linja.

## Lähteet

## Aiheesta muualla

*Higashinarin suuralueen internetsivut
Parhaat 1990–2000

__NOTOC__
**Kikka Laitinen Co. Parhaat 1990–2000 ** on suomalaisen laulajan Kikka Laitisen yhtyeen kokoelma-albumi, joka julkaistiin vuonna 2013. Se on äänitetty mm. JJ-studiolla Tampereella ja Finnvoxilla Helsingissä. Remasteroinnin on tehnyt Studio Popissa vuonna 2013 Jorma "Hämis" Hämäläinen. Kannen on suunnitellut Timo Honkanen. Sävellykset ja sanoitukset ovat pääosin Kikka Laitisen käsialaa. Kokoelma sisältää useita hittikappaleita vuosien varrelta, mm. Mä tahdon luoksesi tulla, Sydän valvoo, Omenapuut ja Kun radio auki on sekä harvinaisia helmiä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

;Yhtye
* Kikka Laitinen – laulu
* Kustaa Kantelinen – kitara, taustalaulu
* Mikko Yli-Knuuttila – bassokitara
* Petteri Korhonen – rummut
* Kristian Molina – kosketinsoitin
* Janne Halmela – trumpetti
* Tuomas Peippo – rummut
* Rova Rouvinen – saksofoni
* Veli-Matti Miettinen – pasuuna

;Vierailevat muusikot
* Rami Korhonen – kitara
* Heikki Silvennoinen – kitara
* Mikko Löytty – bassokitara
* Petteri Korhonen – rummut
* Tommi Lindell – kosketinsoitin, musiikkiohjelmointi, sekvensserit
* Mika Pesonen – saksofoni
* Tuomas Peippo – rummut
* Pekka Marjanen – flyygeli, piano, kosketinsoitin
* Juha Turunen – oboe
* Markku Korpela – saksofoni
* Jani Saaranen – trumpetti
* Toni Lähteenmäki – taustalaulu
* Kata Laurikainen – taustalaulu

;Tuotanto
* Juuso Nordlund – äänittäjä, miksaaja (kappaleet 3, 4, 5, 14, 15, 19, 20, JJ-Studio & Finnvox)
* Dan Tigersted – äänittäjä, miksaaja (kappaleet 3, 4, 5, 14, 15, 19, 20, JJ-Studio & Finnvox)
* Dan Tigersted – äänittäjä, miksaaja (kappaleet 1, 2, 6, 9, 10, 11, 16)
* Juuso Nordlund – äänittäjä, miksaaja (kappaleet 7, 8, 12, 13, 17, 18, JJ-Studio)
* Pauli Saastamoinen – masteroija (Finnvox)
* Kuvat – Anna Karatvuo
* Kansi – Timo Honkanen
Sickening Erotic Fanaticism

**Sickening Erotic Fanaticism** on yhdysvaltalaisen death metal -yhtyeen Mortal Decayn esikoisalbumi. Se julkaistiin vuonna 1997 levymerkillä Pulverizer Records.

Albumin julkaisi uudelleen vuonna 2005 Unique Leader Records.

## Kappaleet
Kaikki kappaleet sanoittanut Anthony Ipri

#
#
#
#
#
#
#
#
#
#

## Kokoonpano
* Kelly Izquierdo – laulu
* Joe Gordon – kitara
* John Hartman – kitara
* Ron Steinhauer – basso
* Anthony Ipri – rummut, kansikuva

+

* Bill Berends – tuottaja, äänittäjä, miksaaja

## Aiheesta muualla
* 
*
Forensic

**Forensic** on yhdysvaltalaisen death metal -yhtyeen Mortal Decayn toinen studioalbumi. Se julkaistiin vuonna 2002 levymerkillä Unique Leader Records.

## Kappaleet
Kaikki kappaleet sanoittanut Anthony Ipri.

#
#
#
#
#
#
#
#
#

## Kokoonpano
* John Paoline – laulu
* John Hartman – kitara
* Joe Gordon – kitara
* Ron Steinhauer – bassokitara
* Anthony Ipri – rummut

### Muut tekijät
* Bill Berends – tuottaja, äänittäjä, miksaaja
* Colin Davis – masteroija
* Amark – design, layout

## Arvostelut
* Allmusic: 

## Lähteet

## Aiheesta muualla
* 
*
Mario Hezonja

**Mario Hezonja** (s. 25. helmikuuta 1995 Dubrovnik) on kroatialainen koripalloilija, pelipaikaltaan pieni laitahyökkääjä. Hän edustaa NBA-seura Portland Trail Blazersia.

## Ura
Hezonja pelasi KK Dubrovnikin junioreissa, joista hänet nostettiin edustusjoukkueeseen kaudeksi 2008–2009. Hän edusti seuraa kaksi kautta ja siirtyi tämän jälkeen KK Zagrebiin, jossa hän voitti Kroatian cupin kaudella 2010–2011. Hezonja vietti Zagrebissa kaksi kautta ja siirtyi tämän jälkeen FC Barcelonaan, jossa hän pelasi ensimmäisenä kautenaan lähinnä seuran kakkosjoukkueessa toisella sarjatasolla. Hän kuitenkin debytoi Euroliigassa jo kaudella 2012–2013.

Hezonja osallistui NBA:n vuoden  varaustilaisuuteen, jossa Orlando Magic varasi hänet koko tilaisuuden viidentenä pelaajana. Hän siirtyi seuraan seuraavaksi kaudeksi ja teki ensimmäisellä NBA-kaudellaan keskimäärin 6,1 pistettä ottelua kohden. Kaudella 2017–2018 hän teki keskimäärin 9,7 pistettä ottelua kohden ja aloitti runkosarjan otteluista avausviisikossa 30. Kauden jälkeen Hezonja teki New York Knicksin kanssa pelaajasopimuksen. Kaudella 2018–2019 hän pelasi Knicksin joukkueessa 58 ottelua, joista 24 avauskokoonpanossa, sekä teki 8,8 pistettä ja otti 4,1 levypalloa ottelua kohden.

## Lähteet

## Aiheesta muualla
*NBA:n pelaajaprofiili 
*Euroliigan pelaajaprofiili 
*Basketball-Referencen pelaajaprofiili
Ampumahiihdon maailmanmestaruuskilpailut 1999

**[[Ampumahiihdon maailmanmestaruuskilpailut]] 1999** järjestettiin 12.–14. helmikuuta Kontiolahdella, Suomessa sekä 11.–13. maaliskuuta Holmenkollenilla, Norjassa. Kisojen menestynein maa oli Saksa 10 mitalilla (kuusi kultaa, kaksi hopeaa ja kaksi pronssia).

## Kilpailujen siirtäminen
Kontiolahti valittiin alun perin kilpailujen järjestäjäksi. Helmikuun puolivälissä käytäviä kilpailuita häiritsi kuitenkin kova pakkanen. Kilpailujen pakkasraja oli –20&nbsp;°C, mutta lämpötila pysytteli pakkasrajan alapuolella. Kilpailujen alkua jouduttiin lykkäämään kuusi kertaa, mutta 12. helmikuuta kilpailut saatiin avattua pikakilpailuilla. Kontiolahdella kilpailtiin lopulta vain kolmena kilpailupäivänä. Niiden aikana saatiin käytyä miesten ja naisten pikakilpailut, takaa-ajot ja viestit. Normaalimatkat ja yhteislähdöt siirrettiin käytäviksi Holmenkollenin maailmancup-viikonlopun yhteydessä.

Pakkasta yritettiin torjua laduilla esimerkiksi ladun varrelle rakennetuin nuotioin, foliopeittein, lämpöpuhaltimin ja helikopterein. Lämmittämisyritykset herättivät maailmanlaajuista huomiota. Jälkikäteen on kuitenkin myönnetty lämmittämisyritysten olleen osittain mediatemppu. Lisäksi kilpailujärjestelyitä sotki lennonjohtajien lakko, jonka vuoksi kilpailijoita ei voitu lennättää suoraan Joensuun lentoasemalle.

Seuraavan kerran Kontiolahti pääsi isännöimään MM-kilpailuja vuonna 2015.

## Miehet
### 10 km pikakilpailu
12. helmikuuta - Kontiolahti

### 12,5 km takaa-ajo
13. helmikuuta - Kontiolahti

### 20 km normaalimatka
11. maaliskuuta - Holmenkollen

### 15 km yhteislähtö
13. maaliskuuta - Holmenkollen

### 4&nbsp;×&nbsp;7,5 km viesti
14. helmikuuta - Kontiolahti

## Naiset
### 7,5 km pikakilpailu
12. helmikuuta - Kontiolahti

### 10 km takaa-ajo
13. helmikuuta - Kontiolahti

### 15 km normaalimatka
11. maaliskuuta - Holmenkollen

### 12,5 km yhteislähtö
13. maaliskuuta - Holmenkollen

### 4&nbsp;×&nbsp;7,5 km viesti
14. helmikuuta - Kontiolahti

## Mitalitaulukko

## Lähteet
* Tulokset IBU:n sivuilla
* MM-historiaa 

### Viitteet
The Blueprint for Blood Splatter

**The Blueprint for Blood** on yhdysvaltalaisen death metal -yhtyeen Mortal Decayn neljäs studioalbumi. Se julkaistiin 26. marraskuuta 2013 levymerkillä Comatose Music.

Albumilta julkaistiin single *Jugular Gurgle* syyskuussa 2013.

## Kappaleet
#
#
#
#
#
#
#
#
#

## Kokoonpano
* Anthony Ipri – rummut
* John Hartman – kitara
* Joe Gordon – kitara
* Monty Mukerji – bassokitara
* Danny Nelson – laulu

## Arvostelut
* Metal Temple: 

## Lähteet

## Aiheesta muualla
* 
*
Kalaharin aamunkoitto

**Kalaharin aamunkoitto: miten ihmisestä tuli ihminen**, alkuteos *Gryning över Kalahari* on ihmisen evoluutiota käsittelevä Lasse Bergin teos. Sen on suomentanut Riikka Toivanen ja julkaissut suomeksi Into Kustannus Oy vuonna 2012.

Teoksen kirjoittaja Lasse Berg on dokumenttiohjaaja ja toimittaja. Kirjan kirjoittaja pohtii monia ihmiseksi tulemisen edellytyksiä, moraalin kehittymistä, sitä mikä on ihmiselle luontaista ravintoa.

## Lähteet

## Aiheesta muualla
*
*Lasse Berg : Kalaharin aamunkoitto - Miten ihmisestä tuli ihminen
Wraith of the Ropes

**Wraith of the Ropes** on yhdysvaltalainen funeral doom -yhtye, joka perustettiin Hamiltonissa, Ohiossa vuonna 2001.

Yhtye on nauhoittanut myös yhden julkaisemattoman albumin, *Demonic Influencen*.

## Jäsenet
* E.M. Hearst – kitara, bassokitara, musiikkiohjelmointi, rummut
* Scarecrow Rottinghouse – laulu, kosketinsoitin, musiikkiohjelmointi

## Diskografia
* 
* 
* 

## Aiheesta muualla
* 
*
Stream from the Heavens

**Stream from the Heavens** on suomalaisen funeral doom -yhtyeen Thergothonin ainoaksi jäänyt studioalbumi. Se julkaistiin vuonna 1994 yhtyeen jo hajottua edeltävänä vuonna. Albumi on julkaistu uudelleen kaksi kertaa: vuonna 2000 ja vuonna 2009 julkaisijana Peaceville Records.

Albumilla rumpuja soittaa PMMP:n kappaleiden säveltäjä Jori Sjöroos.

## Kappaleet
#
#
#
#
#
#

## Kokoonpano
* Niko Skorpio – laulu
* Mikko Ruotsalainen – kitara
* Jori Sjöroos – rummut

### Muut tekijät
* Markus Patrikainen – äänittäjä, miksaaja, masteroija
* K. Sirkiä – kansitaide

## Aiheesta muualla
* 
*
Lock Up

**Lock Up** voi tarkoittaa ainakin seuraavia:

## Televisio ja elokuva
* *[[Kahleissa]]* (*Lock Up*), yhdysvaltalainen elokuva vuodelta 1989
* *[[Lock-Up]]*, yhdysvaltalainen televisiosarja vuodelta 1959

## Musiikki
* Lock Up, yhdysvaltalainen rockyhtye
* Lock Up, brittiläinen grindcoreyhtye
Cadaver Art

**Cadaver Art** on yhdysvaltalaisen death metal -yhtyeen Mortal Decayn kolmas studioalbumi. Se julkaistiin vuonna 2005 levymerkillä Unique Leader Records.

## Kappaleet
#
#
#
#
#
#
#
#
#
#

## Kokoonpano
* Kevin McClintock – laulu
* Joe Gordon – kitara
* John Hartman – kitara, laulu
* Ed Drozdowsky – bassokitara
* Justin DiPinto – rummut, taustalaulu

### Muut tekijät
* Pär Olofsson – kansitaide
* Joe Gordon – äänittäjä

## Arvostelut
* Maelstromzine: 8.5/10
* Metal Storm: 9.5/10

## Aiheesta muualla
* 
* 

## Lähteet
Oktjabrskajan metroasema

**Oktjabrskaja metroasema** tarkoittaa seuraavia asioita:

*Moskovan metro:
**Oktjabrskajan metroasema (Koltsevaja), Koltsevaja-linjan asema.
**Oktjabrskajan metroasema (Kalužsko-Rižskaja)‎, Kalužsko-Rižskaja-linjan asema.
*Kastrytšnitskajan metroasema‎, Maskouskajan-linjan asema (Minsk).
*Oktjabrskajan metroasema (Novosibirskin metro), Leninskaja-linjan asema (Novosibirsk).
*Raiymbek batyrin metroasema‎, 1-linjan asema (projektin nimi, Almaty).
Kruununmakasiini

**Kruununmakasiinit** olivat Venäjän vallan aikana Suomeen rakennettuja viljavarastoja. Niihin kerättiin ns. kruununjyvät, jotka olivat osuus viljelijöiden suorittamasta kruununverosta. Se maksettiin välittömänä verona viemällä leipäviljana käytettyä ohraa ja ruista sekä kauraa kruununmakasiiniin. Kruununjyvien kerääminen lopetettiin maaveron lakkauttamisen yhteydessä vuoden 1925 alussa.

1900-luvun alussa Suomessa oli yhteensä 20 kruununmakasiinia. Vuonna 1908 tehdyn inventaarion mukaan niitä oli 19, lisäksi 1912 valmistui Tammisaareen uusi, ilmeisesti Suomen viimeinen kruununmakasiini. Makasiinien suunnittelijoina oli useita tunnettuja arkkitehteja, lisäksi monien piirustukset laadittiin valtion Intendenttikonttorissa. Nykyään monet kruununmakasiinit toimivat museotiloina.

## Suomen kruununmakasiinit

## Lähteet
Lock Up (brittiläinen yhtye)

**Lock Up** on brittiläinen grindcorea soittava superyhtye. Sen alkuperäiseen kokoonpanoon kuuluivat Shane Embury (Napalm Death, Venomous Concept), Nicholas Barker (ex-Cradle of Filth, Dimmu Borgir) sekä Jesse Pintado (Napalm Death, Terrorizer). Pintadon jätettyä yhtyeen hänet korvasi Anton Reisenegger (Pentagram Chile, Criminal). Yhtyeessä ovat toimineet myös Peter Tägtgren (Hypocrisy), Barry Savage sekä Danny Lilker.

## Jäsenet
* Shane Embury – basso (1998–)
* Nicholas Barker – rummut (1998–)
* Tomas Lindberg – laulu (2002–)
* Anton Reisenegger – kitara (2006–)

### Entiset jäsenet
* Peter Tägtgren – laulu (1998–2002)
* Jesse Pintado – kitara (1998–2006)

### Kiertuemuusikot
* Barry Savage – kitara (2002)
* Danny Lilker – bassokitara (2012)

## Diskografia
### Studioalbumit
* 
* 
* 
* 
* 

### Muut julkaisut
* 
* 
* 
* 

## Aiheesta muualla
* 
* 
* Lock Up Allmusic.com -sivustolla
Painonnoston maailmanmestaruuskilpailut 2013

**Vuoden 2013 [[painonnosto]]n maailmanmestaruuskilpailut** järjestettiin 20.–27. lokakuuta Wrocławissa, Puolassa. Kilpailupaikkana oli vuonna 1913 valmistunut Hala Stulecia. Miehet kilpailivat kahdeksassa ja naiset seitsemässä painoluokassa.

## Lähteet
* http://www.wwc2013.pl/en
Lumilautailun maailmancup 2013–2014

**Lumilautailun maailmancup 2013–2014** oli historian 20. lumilautailun maailmancup -kausi. Kausi alkoi Uuden-Seelannin Cardronassa 18. elokuuta 2013 ja päättyi Espanjan La Molinassa 15. maaliskuuta 2014. Miehet sekä naiset kilpailivat kauden aikana 14 eri paikassa.

## Kilpailukalenteri
:*Lähde: FIS*

### Lyhenteet

### Miehet

### Naiset

## Maailmancupin loppupisteet
### Miehet
:*Lähde: FIS*

#### Kokonaiskilpailu (pujottelut)

#### Paripujottelu

#### Parisuurpujottelu

#### Lumilautakrossi

#### Kokonaiskilpailu (freestyle)

#### Half-pipe

#### Slopestyle

#### Big Air

### Naiset
:*Lähde: FIS*

#### Kokonaiskilpailu (pujottelut)

#### Paripujottelu

#### Parisuurpujottelu

#### Lumilautakrossi

#### Kokonaiskilpailu (freestyle)

#### Half-pipe

#### Slopestyle

## Lähteet
Cabinet

**Cabinet** on Spawn of Possessionin esikoisalbumi, joka julkaistiin 14. tammikuuta 2003. Albumista julkaistiin vinyylipainos vuonna 2013 levymerkillä Osmose Productions.

## Kappaleet
#
#
#
#
#
#
#
#
#
#
#

## Kokoonpano
;Yhtye
* Dennis Röndum – laulu, rummut
* Jonas Karlsson – kitara
* Jonas Bryssling – kitara, äänittäjä
* Niklas Dewerud – basso

;Tuotanto
* Magnus Sedenberg – äänittäjä, masteroija, miksaaja, tuottaja
* Robert Ahrling – miksaaja, äänittäjä
* Maxe Axelsson – masteroija
* George "Grin" Prasinis – kansitaide
* Sonny Stahlbalk – valokuvat
* Jacoby – layout
* Richard Yamos – logo

## Arvostelut
* The Metal Observer: 9/10

## Lähteet

## Aiheesta muualla
* 
* Cabinet discogs.com -sivustolla
Incurso

**Incurso** on Spawn of Possessionin kolmas studioalbumi, joka julkaistiin 13. maaliskuuta 2012. Albumi on ensimmäinen jolla soittavat soolokitaristi Christian Muenzner (Obscura, Necrophagist) sekä basisti Erlend Caspersen (Blood Red Throne, Dismal Euphony).

Metallisivusto Heavy Blog Is Heavy nimesi Incurson kaikkien aikojen parhaaksi teknisen death metalin albumiksi.

## Kappaleet
#
#
#
#
#
#
#
#
#

## Kokoonpano
;Yhtye
* Dennis Röndum – laulu
* Jonas Bryssling – rytmikitara
* Christian Müenzner – soolokitara
* Erlend Caspersen – bassokitara
* Henrik Schönström – rummut

;Tuotanto
* Magnus Sedenberg – tuottaja, äänittäjä, miksaaja, masteroija
* Jonas Nilsson – äänittäjä
* Maxe Axelsson – masteroija
* Jonas Karlsson – avustava äänittäjä, soolokitara (kappale 8)
* Pär Olofsson – kansitaide
* Jacob Speis – layout
* Richard Yamos – logo

## Arvostelut
* AllMusic: 
* Metal Injection: 9/10

## Lähteet

## Aiheesta muualla
* 
*
J. N. Mikkola

**Jalmari Nikolai Mikkola** (19. maaliskuuta 1888 Nakkila – 26. helmikuuta 1976) oli suomalainen opettaja, suomentaja ja runoilija.

Mikkola kävi Porin lyseota ja valmistui opettajaksi Sortavalan seminaarista 1911. Sen jälkeen hän oli opettajana Parikkalassa 1911–1912, Ulvilassa 1912–1915, ja Tohmajärvellä 1915–1919. Tämän jälkeen hän antautui liikealalle, toimien S.O.K:n Joensuun konttorissa Itä-Karjalan osuuskauppapiirin neuvojana vuosina 1919–1922 ja sitten 1922–1926 Maalaiskuntain Liiton toimistossa Helsingissä konttoripäällikkönä ja sen jälkeen ostokonttorin johtajana kunnes siirtyi Malmin kansakoulun johtajaopettajaksi. Varsinaisen toimensa ohessa Mikkola oli opettajien Esperantoliiton puheenjohtajana 1926–1927 ja johtokunnan jäsen vuodesta 1925.

## Teoksia
* *Kunnioitetut ja rakastetut maamme vapauden puolustajat*: kiertopuhe. Raittiusjärjestöjen yhteistoimikunta, Helsinki 1944
* *Alakansakoulun muistio: opettajan muistikirja*. 2. painos, Koulutarpeiden keskusliike, Helsinki 1945
* *Kasvatus- ja raittiusasiain neuvottelukunta*. Raittiusjärjestöjen yhteistoimikunta, Helsinki 1945
* *Raittiuslautakunta raittiusvalistustyön keskeisenä elimenä*. Raittiusjärjestöjen yhteistoimikunta, Helsinki 1945, 1946
* *Kansakoulun muistio: opettajan muistikirja*. 3. painos, Koulutarpeiden keskusliike, Helsinki 1950, 4. painos 1952
* *Sininauhatyö: sininauhayhdistysten toiminnan hahmoittelua*. Sininauhaliitto, Helsinki 1959 
* *Sortavalan - Itä-Suomen seminaari 1880-1960: juhlajulkaisu*; toimituskunta J. N. Mikkola ym. Kymölän kilta, Helsinki 1961
* *Itä-Suomen seminaari 1945-1970: Juhlajulkaisu*; toimituskunta Jalmari Nikolai Mikkola, Antti Henttonen ja Iivar Kemppinen, päätoimittaja; matrikkeliosan toim. Toivo Sivonen. Kymölän kilta, Helsinki 1970
* *Runon kulkue*. Sininauhaliitto, Tampere 1970, 1971

## Suomennoksia
* James D. Sayers: *Kutsu tähtiin*: romaani. Kuva ja sana, Helsinki 1951
* *Tässä on sinulle apu*; kirj. Voittava kristitty; engl. kielestä esperantoon käänt. A. F. Doneis; suomentanut J. N. Mikkola. Sininauhaliitto, Tampere 1970, 1971

## Lähteet
*  (Arkistolinkki)

### Viitteet
Teuvo Julkunen

**Teuvo Aatos Julkunen** (9. marraskuuta 1928 Turku – 1. elokuuta 2017 Jyväskylä) oli tekniikan tutkija ja Oulun yliopiston koneenrakennusopin professori 1974–1992. Hän tutki koneensuunnittelutekniikkaa ja paperiteollisuuden konetekniikkaa.

Julkunen väitteli 1974 tekniikan tohtoriksi Teknillisestä korkeakoulusta aiheenaan *Paperikoneiden teräsputkirunkoisten telojen dynaamisesta tasapainotuksesta*.

## Lähteet
Frauenfeld

**Frauenfeld** on kaupunki Koillis-Sveitsissä. Se on samannimisen hallintoalueen sekä Thurgaun kantonin pääkaupunki. Kaupungissa on noin 24&nbsp;000 asukasta. 

## Sijainti
Frauenfeld sijaitsee kumpuilevalla Mittellandin tasankoalueella, Thurjoen eteläpuolella, Murgjoen varrella.

## Liikenne
SBB:n rautatie Winterthurista Romanshorniin kulkee Frauenfeldin kautta. Lisäksi kaupungista kulkee rautatie Wiliin.

Autobahn A7 sekä valtatiet 1 ja 14 kulkevat Frauenfeldin kautta. Autobahn A1 ohittaa kaupungin eteläpuolelta.

## Lähteet
*
* 

### Viitteet

## Aiheesta muualla
Noctambulant

**Noctambulant** on Spawn of Possessionin toinen studioalbumi, joka julkaistiin vuonna 2006 levymerkillä Neurotic Records.

## Kappaleet
#
#
#
#
#
#
#
#
#
#

## Kokoonpano
;Yhtye
* Jonas Renvaktar – laulu
* Jonas Karlsson – kitara
* Jonas Bryssling – kitara
* Niklas Dewerud – bassokitara
* Dennis Röndum – rummut, laulu

;Vierailevat muusikot
* Dusty Boisjolie – taustalaulu kappaleessa ”Dead & Grotesque”
* Robbe K. – taustalaulu kappaleessa ”By a Thousand Deaths Fulfilled”
* Pat O’Brien – soolokitara kappaleessa ”Render My Prey”

;Tuotanto
* Magnus Sedenberg – tuottaja, äänittäjä, miksaaja, masteroija
* Henrik Johansson – äänittäjä
* Maxe Axelsson – masteroija
* Pär Olofsson – grafiikka
* Tobias ”Rotten Boy” Persson – valokuvat
* Joel Sta – layout
* Richard Yamos – logo

## Arvostelut
* The Metal Observer: 10/10

## Lähteet

## Aiheesta muualla
* 
*
Teetä kahdelle

**Teetä kahdelle** () on David Butlerin ohjaama elokuvamusikaali vuodelta 1950. Elokuva perustuu Otto Harbachin, Irving Caesarin ja Vincent Youmansin Broadway-musikaaliin *No, No, Nanette*. Pääosia esittävät Doris Day ja Gordon MacRae.

## Lähteet

## Aiheesta muualla
*
Armas Peltonen

**Armas (Armo) Peltonen** (14. elokuuta 1888 Ruokolahti – 14. heinäkuuta 1977 Helsinki) oli suomalainen opettaja ja salanimeä *Henrik Pausama* käyttänyt näytelmäkirjailija.

Hänen lapsiaan olivat kirjallisuudentutkija Aarre M. Peltonen ja *Aku Ankka* -lehden päätoimittaja Alli Peltonen.

## Teoksia
Omalla nimellä:
* *Laskutaito ja elämä : laskennon ja mittausopin oppikirja kaupunkien ja teollisuusseutujen kansakouluille. A-laitos, 1, Kolmas ja neljäs kouluvuosi* ; kirj. Kaarlo Saarialho, Vilho Myrsky, Armas Peltonen. WSOY 1938, 5. painos 1949, 6. uud. painos 1951, 7. uud. painos 1953, 12. korjattu painos 1963
* *Laskutaito ja elämä : laskennon ja mittausopin oppikirja yhdessä opetettavia luokkia varten. 100* ; kirj. Kaarlo Saarialho, Vilho Myrsky, Armas Peltonen. 2. painos WSOY 1939
* *Laskutaito ja elämä : laskennon ja mittausopin oppikirja yksiopettajaisille ja niihin verrattaville kansakouluille. 100* ; kirj. Kaarlo Saarialho, Vilho Myrsky, Armas Peltonen. WSOY 1939
* *Laskutaito ja elämä : laskennon ja mittausopin oppikirja kansakouluille : kaupunkeja ja teollisuusseutuja varten. A:2, Viides ja kuudes kouluvuosi* ; kirj. Kaarlo Saarialho, Vilho Myrsky, Armas Peltonen. 2. painos WSOY 1940, 3. uud. painos 1951, 8. tark. painos 1964
* *Laskutaito ja elämä : laskennon ja mittausopin oppikirja kansakouluille. D, Supistettuja ja yksiopettajaisia kansakouluja varten* ; kirj. Kaarlo Saarialho, Vilho Myrsky, Armas Peltonen. WSOY 1942
* *Ohje- ja tuloskirja "Laskutaito ja elämä" nimisen oppikirjan D-laitokseen* ; kirj. Kaarlo Saarialho, Vilho Myrsky, Armas Peltonen. WSOY 1942
* *Aarteita etsimässä : valikoima uudempaa suomalaista kaunokirjallisuutta jatko- ym. kouluja ja nuorisokerhoja varten* ; tekstikuvat piirtänyt Olavi Hurmerinta. Otava 1954, 2. painos 1957, 3. painos 1960, 4. painos 1963, 5. painos 1965, 6. painos 1967
* *Antrean kk:n nuorisoseura 1894–1954* ; toim. Armas Peltonen, Antti Henttonen. Antrean kk:n nuorisoseura, Harviala 1954
* *Helsingin opettajayhdistys 1908–1958*. Helsingin opettajayhdistys, Helsinki 1959 
Nimimerkillä *Henrik Pausama*:
* *Sulhaset* : yksinäytöksinen huvinäytelmä. Seuranäytelmiä 272. Karisto 1926

## Lähteet
* 
* ''Kuka kukin on 1954'', s. 631 Runeberg.org.
Pohjanmaan tuulia

**Pohjanmaan tuulia** on Jannika B:n kappale hänen ensimmäiseltä, *[[Kaikki rohkeus]]* -studioalbumilta. Sen julkaisi Sony Music Entertainment albumin neljäntenä singlenä 21. helmikuuta 2013. Kappaleesta on julkaistu myös Jenni Salosen ohjaama musiikkivideo, joka julkaistiin YouTube-videopalvelussa 15. maaliskuuta 2013. Toisin kuin artistin aiempi single, tämä ei päässyt lainkaan listoille.

## Kappalelista
# 

## Lähteet
It Could Happen to You

**It Could Happen to You** () on Jimmy Van Heusenin säveltämä ja Johnny Burken sanoittama musiikkikappale vuoden 1944 elokuvasta *[[4 näppärää neitosta]]*. Kappaleen lauloivat elokuvassa Dorothy Lamour ja Fred MacMurray ja suosioon sen nosti Jo Stafford vuoden 1944 äänityksellään. Myös Bing Crosby nauhoitti kappaleen sen ilmestymisvuonna.

Vuonna 1950 Nat King Cole nauhoitti kappaleesta jazzversion, ja pian hänen jälkeensä myös pianisti Erroll Garner äänitti oman tulkintansa. Kappale on tullut suosituksi jazzartistien keskuudessa ja siitä on tullut yksi tyylilajin standardeista. Sen ovat nauhoittaneet muun muassa Miles Davis, Bud Powell, Chet Baker, Sonny Rollins, Dinah Washington ja Chick Corea.

## Lähteet
Jungfennomaanit

**Jungfennomaanit** oli Suomessa 1860-luvulla syntynyt kielipoliittinen ryhmittymä, joka muodosti fennomaanien jyrkemmän siiven. Se nousi ”vanhojen rehellisten suomalaisten” ryhmää vastaan johdossaan Georg Zacharias Forsman (myöh. Yrjö-Sakari Yrjö-Koskinen). Hän perusti vuonna 1863 yhdessä veljensä Jaakko Forsmanin sekä Agathon Meurmanin kanssa äänenkannattajakseen *[[Helsingin Uutiset (1862–1863)|Helsingin Uutiset]]* -lehden, jossa hän ilmoitti perustetuksi ”suomi-kiihkon puolueen” ja julkaisi sen ohjelman. Jo seuraavana vuonna jungfennomaanit saivat vallattua ”vanhojen rehellisten” käsissä olleen *[[Suometar|Suomettaren]]*, mutta se meni konkurssiin vuonna 1866. Sen seuraajaksi perustettiin vuonna 1869 *[[Uusi Suometar]]*. 1870-luvulle tultaessa Yrjö-Koskisen jungfennomaanisuus nähtiin jo koko suomalaisuusliikkeen johtona.

Jungfennomaaneja (ja myös J. V. Snellmania) erotti ”vanhoista rehellisistä suomalaisista” varsinkin suhtautuminen Venäjään ja Ruotsiin. Jungfennomaanit korostivat lojaalisuutta Venäjää kohtaan, ja Yrjö-Koskinen halusi katkaista henkiset siteet Ruotsiin Suomen kansallisen kehityksen edistämiseksi. ”Vanhat rehelliset” suhtautuivat ruotsinkielisten liberaalien tavoin kielteisesti venäläiseen imperialismiin ja painottivat ruotsalaisen kulttuuriperinnön merkitystä suomalaisille. Lisäksi ”vanhojen rehellisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena.

Ikäero ”vanhojen” ja ”nuorten” fennomaanien johtajien välillä oli itse asiassa vähäinen. Nimestään huolimatta jungfennomaaneja ei pidä sekoittaa myöhempiin nuorsuomalaisiin.

## Lähteet
AMX-40

**AMX-40** on Ranskassa valmistettu taistelupanssarivaunu. GIAT Industries kehitti ja valmisti vaunutyypin 1980-luvun alkupuolella. Tyyppiä ei otettu palvelukseen Ranskassa, vaan kaikki valmistetut vaunun menivät vientiin.
Vaunun ammukset oli koteloitu siten, että vaunun saadessa osuman torniinsa ammukset räjähtivät vaunusta ulospäin ja säästivät näin miehistöä menetyksiltä. AMX-40:ssa on lisäksi LLTV-hämäräkamerajärjestelmä, ammunnanvakautus ja laseretäisyysmittari.

Vaunun miehistön määrä on neljä henkeä. Poyaud-dieselmoottori on 1&nbsp;100 hv (820 kW) tehoinen ja enimmäisnopeus tieolosuhteissa 70 km/h. Taistelusäde eli toimintamatka on 600 km. Aseistus käsittää 120 mm sileäputkisen tykin ja 20 mm kanuunan tornissa. Lisäksi apuaseena on yksi 7,62 mm konekivääri.

Vaunutyypin edeltäjä oli AMX 30, jota edistyneempi AMX-40 on selvästi. Seuraaja oli puolestaan Leclerc.

## Lähteet
If I Had You (vuoden 1928 kappale)

”**If I Had You**” (vap. suom. *Jos minulla olisi sinut*) on brittiläinen populaarimusiikin balladi vuodelta 1928. Sen sävelsivät ja sanoittivat James Campbell, Reginald Connelly ja Ted Shapiro. Tunnetuksi kappaleen teki laulaja Al Bowlly Fred Elizalden orkesterin säestämällä nauhoituksellaan. Pian kappaleen ilmestymisen jälkeen Rudy Vallée äänitti sen Connecticut Yankees -yhtyeensä kanssa nostaen kappaleen suosioon myös Yhdysvalloissa. Jo vuonna 1929 kappaleesta tehtiin lukuisia äänityksiä. Sen nauhoittivat muun muassa Bing Crosby Sam Leninin orkesterin kanssa, The Original Wolverines, Bert Ambrose ja ranskalainen Ray Ventura.

Ensimmäisen jazz-version kappaleesta teki Benny Goodmanin sekstetti vuonna 1941. Vuosien saatossa kappaleen on nauhoittanut suuri määrä jazzartisteja, ja siitä on tullut yksi tyylilajin standardeista. Muun muassa Ike Quebec, Art Blakey, Oscar Peterson, Lennie Tristano, Diana Krall ja Etta Jones ovat äänittäneet kappaleen.

## Lähteet
If I Had You (täsmennyssivu)

**If I Had You** voi viitata seuraaviin asioihin:
*”If I Had You”, Adam Lambertin kappale vuodelta 2010
*”If I Had You”, Al Bowllyn ja Rudy Valléen tunnetuksi tekemä musiikkikappale vuodelta 1928
*”If I Had You”, Dire Straits -yhtyeen kappale albumilta *[[ExtendedancEPlay]]* (1983)
Jurva (täsmennyssivu)

**Jurva** voi tarkoittaa seuraavia:

*Jurva, lakkautettu Suomen kunta
*Jurva, suomalainen miehen etunimi.

;Suomalainen sukunimi
*Albanus Jurva (1865–1926), urkujenrakentaja
*Aura Jurva (1882–1954), kirjailija
*Eelis Jurva (1873–1934), sotilaskapellimestari, Aura Jurvan veli
*Johanna Jurva (o.s. *Kotaviita*, s. 1977), perussuomalainen poliitikko
*Juho Herman Jurva (1873–1959), maanviljelijä ja valtiopäivämies
*Marita Mäkinen (ent. *Jurva*, o.s. *Rajala*, s. 1949), SMP:läinen poliitikko
*Matti Jurva (vuoteen 1933 *Jurvanen*, 1898–1943), kuplettilaulaja
*Risto Jurva (1888–1953), merentutkimuslaitoksen johtaja.
Saksan 1. panssariarmeija

**1. panssariarmeija** () oli Saksan maavoimien yhtymä toisessa maailmansodassa. Se muodostui kuin lokakuussa 1941 **1. panssariryhmä** () täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.

## XXII armeijakunta
Wehrkreis X perusti XXII motorisoidun armeijakunnan esikunnan liikekannallepanossa 26. elokuuta 1939 komentajanaan kenraalieversti Ewald von Kleist. Armeijakuntaan kuuluivat 30., 56. ja 254. jalkaväkidivisioonat sekä armeijakuntajoukot. Se muutettiin 5. maaliskuuta 1940 länsirintamalla panssariryhmä von Kleistiksi, joka osallistui Ranskan valtaukseen. Armeijakunta lakkautettiin virallisesti kuitenkin vasta 12. heinäkuuta.

## Panssariryhmä
1. panssariryhmä () muodostettiin 16. marraskuuta 1940 laajentamalla panssariryhmä Kleist (). Ryhmä osallistui Jugoslavian valtaukseen huhtikuussa 1941 ennen siirtoaan itärintamalle Etelän armeijaryhmään, jonka mukana se ylitti Neuvostoliiton rajan 22. kesäkuuta operaatio Barbarossassa. Panssariryhmä laajennettiin 25. lokakuuta 1. panssariarmeijaksi.

Armeija siirrettiin tammikuussa 1945 armeijaryhmien uudelleen nimeämisen seurauksena Keskustan armeijaryhmään. Se antautui toukokuussa Tšekkoslovakiassa liittoutuneille.

## Komentajat
Panssariarmeijankomentajina olivat:
* marsalkka Ewald von Kleist (perustaminen - 21. marraskuuta 1942)
* kenraalieversti Eberhard von Mackensen (21. marraskuuta 1942 – 29. lokakuuta 1943)
* kenraalieversti Hans-Valentin Hube (29. lokakuuta 1943 – 21. huhtikuuta 1944)
* jalkaväenkenraali Kurt von der Chevallerie (21. huhtikuuta – 18. toukokuuta 1944)
* kenraalieversti Erhard Raus (18. toukokuuta - 15. elokuuta 1944)
* kenraalieversti Gotthard Heinrici (15. elokuuta 1944 - 19. maaliskuuta 1945)
* panssarikenraali Walther Nehring (19. maaliskuuta - 3. huhtikuuta 1945)
* jalkaväenkenraali Wilhelm Hasse (3.-4. huhtikuuta 1945)
* panssarikenraali Walther Nehring 4. huhtikuuta 1945 - antautuminen

## Lähteet
Gunilla Jung

**Gunilla Pircklén o.s. Jung** (8. maaliskuuta 1905 – 17. elokuuta 1939 Helsinki) oli suomalainen hopea- ja valaisinsuunnittelija. Hän opiskeli hopeasepäksi Taideteollisuuskeskuskoululussa. Hänen merkittäviä suunnittelujaan olivat omaperäiset valaisimet ja hopeaesineet, joilla hänestä tuli 1930-luvulla yksi suomalaisen muotoilun uranuurtajista. 

Päätettyään koulunkäyntinsä Turussa 1924 Gunilla Jung kävi Helsingissä taideteollisuuskeskuskoulun. Hän opiskeli vuonna 1936 eräässä Brysselin taideteollisuuskoulussa ja meni senjälkeen naimisiin varatuomari A. Pircklénin kanssa. Hän oli tunnettu metallinpakotus-, hopeantaonta- ja emalinmaalaustöiden tekijänä.

Jung suunnitteli muun muassa Diakonissalaitoksen kirkkoon hopeisen kastemaljan, kolehtihaavin sekä kirkon numerotaulun, elokuvateatteri Savoyn valaisimia ja Lars Sonckin suunnittelemaan Villa Baumgartneriin aterimien ja tarjoiluastioiden sarjan. Hän toimi valaisinsuunnittelijana Ornolla vuosina 1936–1939. 

Hänen isänsä oli Bertel Jung ja serkkunsa Dora Jung.

## Lähteet
Liisa Tanner

**Liisa Tanner** (10. kesäkuuta 1902 Turku – 3. marraskuuta 1986 Turku) oli suomalainen Turussa asunut taidemaalari ja opettaja, joka eli 1930-luvulla kirjailija Olavi Paavolaisen kumppanina.

Liisa Tanner tutustui Olavi Paavolaiseen keväällä 1932 ollessaan opettajana Karjalankannaksella Pölläkkälässä. Tanner siirtyi sitten Turkuun ja aloitti opinnot Turun yliopistossa. Paavolainen muutti myös Turkuun, jossa hän toimi Kudos Oy Silon mainospäällikkönä. Tanner ja Paavolainen asuivat yhdessä, mutta eivät menneet naimisiin. Heidän suhteensa päättyi vuonna 1935 Paavolaisen alkaessa kirjoittaa kirjaa *[[Kolmannen valtakunnan vieraana]]*. Paavolaisen kirjeet Tannerille ovat säilyneet.

Paavolainen ja Tanner valmistelivat Turussa asuessaan *Avioliiton tulevaisuus länsimaissa* -nimistä sosiologista tutkimusta, joka ei kuitenkaan toteutunut. He suunnittelivat myös yhteistä Lontoon-matkaa, josta oli tarkoitus laatia yhdistetty matka- ja esseekirja. Tämäkään suunnitelma ei toteutunut, vaikka Paavolainen ehtikin aloittaa englannin kielen ja kulttuurin opiskelun.

Tanner maalasi henkilömuotokuvia, ja hän maalasi myös maisemakuvia Italiassa 1950-luvulla. Hän sai viimeisen muotokuvansa valmiiksi kuolinpäivänään. Hänen teoksiaan oli näytteillä monissa yhteisnäyttelyissä Suomessa ja ulkomailla. Tannerin piirroksia oli esillä vuonna 2006 Liedon Vanhalinnassa pidetyssä *Liisa Tanner – piirtäjän perintö* -näyttelyssä.

Professori Timo Soikkanen on Liisa Tannerin sisarenpoika.

## Lähteet
* Karjalainen kosmopoliitti - Henri Terhon kirjan ''Paavolaisen paikat. Kohtaamisia Olavi Paavolaisen kanssa'' arvostelu, kiiltomato.net 27.10.2003
* Liisa Tannerin luonnosnäyttely on turkulaista kulttuurihistoriaa, Turun Sanomat 4.10.2006
* Liisa Tanner ja Olavi Paavolainen Euroopassa, Turun Sanomat 23.1.2007
* Antti Vesikko : Kansakunnan resonoivat muistot - Olavi Paavolaisen jatkosodan päiväkirja Synkkä yksinpuhelu I-II (1946) kansallisen identiteettiprojektin uudelleenarviona, Valtio-opin pro gradu-tutkielma, Yhteiskuntatieteiden ja filosofian laitos, Jyväskylän yliopisto 2011, Liisa Tannerista ss. 58
*Kuolleita (maksullinen artikkeli) Helsingin Sanomat 17.11.1986, HS Aikakone.